Županijsko državno odvjetništvo u Zagrebu upravo je objavio da je podignuta i prva optužnica protiv bivšeg šefa Agrokora Ivice Todorića. Tužiteljstvo je Todoriću na teret stavilo da je uz pomoć svog izvršnog direktora za financije Ante Huljeva te članice uprave Piruške Canjuge izvukao iz Agrokora 1,24 milijuna eura.

ŽDO Todorića tereti za zloporabu povjerenja u gospodarskom poslovanju. Prema optužnici, Piruška Canjuga je njega i Huljeva navodno potaknula na taj manevar kojim je u konačnici oštećen Agrokor.

Detalji nove optužnice zbog slučaja Agrokor

Prema optužnici, tijekom 2013. Todorić i Huljev omogućili su isplatu 1,25 milijuna kuna švicarskoj firmi za savjetodavne usluge, koje, međutim, nikada nisu obavljene. Na čelu te firme bila je konzultantica Nicole De Rossi, austrijska državljanka koja je Todoriću i Huljevu izdavala fiktivne račune.

Švicarska firma, tvrdi tužiteljstvo, na ovaj je način nezakonito zaradila. Točnije, nezakonito su zaradili Huljev i Piruška Canjuga jer su istražitelji utvrdili da su upravo njih dvoje bili stvarni vlasnici firme u Švicarskoj.

Je li Todorić izvukao milijardu kuna iz koncerna?

Prošli tjedan podiguto je 13 optužnica protiv 29 dobavljača Agrokora koji su, kako se sumnja, prikriveno, putem mjenica, pomagali u financiranju Agrokora u trenutku kada je koncern već bio preizložen prema bankama.

Istraga najvećeg dijela afere Agrokor još nije gotova jer je tužiteljstvo zbog iznimne složenosti slučaja zatražilo njezino produljenje. Prvotno je Todoriću i njegovim suradnicima bilo stavljeno na teret da su iz Agrokora izvukli do milijardu kuna.